ইলিয়াস কান্ধলভি

মুহাম্মদ ইলিয়াস কান্ধলভি ছিলেন ভারতের একজন ইসলামি পণ্ডিত। তিনি ১৮৮৫ সালে ব্রিটিশ ভারতের যুক্তপ্রদেশের কান্ধলা নামে একটি ছোট শহরে জন্ম গ্রহণ করেন। সাধারণ মুসলিমদের মধ্যে ইসলামি নীতি ও আদর্শের ঘাটতিজনিত কারণে ১৯২০ এর দশকে তিনি তাবলিগ জামাত নামে একটি নিরেট সংস্কারবাদী আন্দোলনের সূচনা করেন। এই আন্দোলন ইসলামের মৌলিক মূল্যবোধ প্রচার করে এবং সকল মুসলিমকে নামাজ, রোজাসহ অন্যান্য ইবাদতের কুরআন-সুন্নাহ সমর্থিত সহিহ পদ্ধতি শিক্ষা দেয়ার কাজ করে। এর সদস্যদের সকল কার্যক্রম ধর্মপ্রণোদিত ও সেচ্ছায় সম্পাদিত হয়। সেই সাথে অন্যান্যদের এতে যোগ দিতে উৎসাহ দেয়া হয়। বিশৃংখলা দূরে রাখতে তাবলিগ জামাতে রাজনীতি ও মতভেদপূর্ণ ফিকহি বিষয় নিয়ে আলোচনা করা হয় না। তার মৃত্যুর পর মুহাম্মদ ইউসুফ কান্ধলভি তাবলিগ জামাতের আমির নিযুক্ত হন। মাওলানা ইলিয়াস রহ. ও তাঁর দীনি দাওয়াত তার একটি জীবনী গ্রন্থ।

 তথ্যসূত্র 

 বহিঃসযোগ 






বিষয়শ্রেণী:মুসলিম পণ্ডিত
বিষয়শ্রেণী:ইসলামবাদ
বিষয়শ্রেণী:ভারতীয় সুফি
বিষয়শ্রেণী:১৮৮৫-এ জন্ম
বিষয়শ্রেণী:১৯৪৪-এ মৃত্যু
বিষয়শ্রেণী:দেওবন্দি ব্যক্তি
বিষয়শ্রেণী:ক্বারী
বিষয়শ্রেণী:মাহমুদ হাসান দেওবন্দির ছাত্র
বিষয়শ্রেণী:তাবলিগ জামাতের ব্যক্তি
বিষয়শ্রেণী:ভারতীয় সুন্নি মুসলিম পণ্ডিত